EkBass/fiwiki-20250220-pages-articles huggingface dataset:
Aatto Sallinen

Jalo Aatto Sallinen (1906 Orimattila – 15. syyskuuta 1944 Helsinki) oli suomalainen kommunisti, joka 1920–1930-luvuilla kuului kommunistisen nuorisoliikkeen johtohahmoihin. Myöhemmin jatkosodan aikana Sallinen oli yksi maanalaisesti toimineen SKP:n puheenjohtajan Yrjö Leinon poliittisista avustajista. Sallinen sai surmansa pidätyksen yhdeydessä sodan viimeisinä päivinä Helsingin Kalliossa. == Elämä == === Varhaiset vuodet === Orimattilassa kivenhakkaajan poikana syntynyt Sallinen muutti 1920-luvun alussa Helsinkiin, jossa hän työskenteli metallimiehenä ja lähti mukaan kommunistiseen nuorisoliikkeeseen. Vuosikymmenen puolivälissä hän nousi yhdeksi Sosialistisen nuorisoliiton johtohahmoista. Kun viranomaiset lakkauttivat järjestön syksyllä 1926 Sallinen sai poliittisesta toiminnastaan puolentoista vuoden vankeusrangaistuksen. Vapauduttuaan hän jatkoi SNL:n seuraajaksi perustetun Suomen kommunistisen nuorisoliiton johtotehtävissä. Vuonna 1929 Sallinen valittiin Suomen Ammattijärjestön perustaman nuorisojaoston puheenjohtajaksi. Sallinen lähti vielä samana vuonna Neuvostoliittoon, jossa hän opiskeli Leningradissa Lännen vähemmistökansallisuuksien yliopistossa. Vuonna 1933 Sallinen palasi salaa Suomeen ja hänet määrättiin Kemiin SKP:n piiriorganisaattoriksi. Sallinen pidätettiin uudelleen marraskuussa ja keväällä hän sai 6 vuoden kuritushuonetuomion. === Sota-aika === Sallinen vapautui talvisodan päätyttyä, jonka jälkeen hänet nimitettiin Helsingissä koottuun SKP:n uuteen kahdeksanhenkiseen johtoelimeen.Rislakki 1985, s. 171. Kesäkuun 1941 kommunistipidätysten myötä puolueen rivit harvenivat entisestään, jolloin puheenjohtaja Yrjö Leino nosti Sallisen ja Arnold Salmisen lähimmiksi avustajikseen. Sallisen rooli oli aikaisemmin jäänyt niin vähäiseksi, että hän onnistui välttämään pidätyksen.Rentola 1994, s. 378–379. Sallisen päätehtäväksi muodostui rauhantyö, johon liittyi muun muassa sodanvastaisen materiaalin toimittamista ja levittämistä. Syksyllä 1941 hän oli perustamassa sotilaille, kutsuntaikäisille ja työvelvollisille suunnattua Suomen Kansan Vapauden Liittoa. Kesällä 1942 Sallinen jäi Leinon ainoaksi avustajaksi, kun viranomaiset pidättivät lähes 60 SKP:n toimitsijaa.Rentola 1994, s. 404–405. === Kuolema === Syyskuussa 1944 vain neljä päivää ennen Moskovan välirauhan allekirjoittamista viisi Päämajan valvontaosaston miestä tuli pidättämään Sallista Pengerkatu 18:ssa sijaitsevasta asunnosta. Asunnosta kuului tappelun ääniä ja Sallinen sai ilmeisesti surmansa pidätyksen yhteydessä. Sisaren Valpolta saaman selityksen mukaan hän teki itsemurhan. Sallinen haudattiin Malmin hautausmaalle jatkosodan päättymisen jälkeen 1. lokakuuta 1944. Tapahtumasta muodostui suurmielenosoitus, joka samalla oli laillistetun SKP:n ensimmäinen julkinen tilaisuus. Hautajaisissa puhuivat muun muassa Sallisen elämänkumppani Aili Mäkinen sekä Veikko Sippola.Rislakki 1985, s. 159. Vuonna 1946 Sallisen jäännökset siirrettiin Malmin hautausmaan Fasismin vastustajien yhteishautaan. == Lähteet == Luokka:SKP:ssä (1918–1990) vaikuttaneet henkilöt Luokka:Suomalaiset toisen maailmansodan henkilöt Luokka:Vuonna 1906 syntyneet Luokka:Vuonna 1944 kuolleet
This Is Gonna Hurt

__NOTOC__ This Is Gonna Hurt on hard rock -yhtye Sixx: A.M.:n toinen albumi. Albumi julkaistiin 3. toukokuuta 2011. == Kappaleet == # # # # # # # # 4:18 # # # # (Japanin bonuskappale) == Arvostelut == * Soundi: Sixx: A.M.: This Is Gonna Hurt Viitattu 28.10.2021. == Lähteet == Luokka:Vuoden 2011 albumit
Puijonlaakson kirjasto

Puijonlaakson kirjasto tai Puijonlaakson lähikirjasto on Kuopion Puijonlaakson ostoskeskuksessa sijaitseva yleinen kirjasto. Se on osa Kuopion kaupunginkirjastoa. Puijonlaakson kirjasto on eräs kaupunginkirjaston toimipisteistä, jonka aukioloaikaa on laajennettu itsepalvelukäytön avulla. == Lähteet == ==Aiheesta muualla== * Puijonlaakson lähikirjaston sijainti kartalla (Kuopion karttapalvelu) Luokka:Puijonlaakso Luokka:Kuopion rakennukset ja rakennelmat Luokka:Kuopion kaupunginkirjasto
Takaisin merkitykseen

__NOTOC__ Takaisin merkitykseen on Sarparannan debyyttialbumi. Albumi julkaistiin 22. lokakuuta 2021. == Kappaleet == # # # # # # # # # # == Kokoonpano == * Sampsa Sarparanta: laulu, kitara, piano, koskettimet * Janne Tanskanen: kitara, pedal-steel, ohjelmointi * Olli Noroviita: basso * Saska Ketonen: rummut == Arvostelut == * Kulttuuritoimitus: No Shamen Sampsa Sarparanta vaihtaa nimikkoyhtyeellään punkin rosoiseen suomirockiin – arviossa Takaisin merkitykseen Viitattu 28.10.2021. * Soundi: Levyarvio: Keskisormi pystyyn nykyaikaa vastaan – Sampsa Sarparanta antaa kokemuksensa ja ikänsä kuulua Viitattu 28.10.2021. == Lähteet == Luokka:Vuoden 2021 esikoisalbumit
Bill Zito

William Francis Zito Jr. (s. 16. syyskuuta 1964) on yhdysvaltalainen jääkiekkovaikuttaja, entinen lakimies ja pelaaja-agentti, joka toimii nykyisin NHL-seura Florida Panthersin toimitusjohtajana. Zito kasvoi Milwaukeen kaupungissa ja opiskeli University School of Milwaukeessa. Vuosina 1984-1987 Zito opiskeli Yalen yliopistossa ja pelasi eri jääkiekkojoukkueissa. Tämän jälkeen hän suoritti oikeustieteen tutkintonsa loppuun Wisconsinin yliopistossa. Valmistumisensa jälkeen Zito toimi harjoittelijana asianajotoimistoissa New Yorkissa ja Chicagossa. Vuonna 1995 Zito perusti ystävänsä Markus Lehdon kanssa pelaaja-agenttitoimisto Acme World Sportsin. Zito edusti Acme World Sportsin kautta monia NHL-pelaajia kuten Tim Thomasia, Tuukka Raskia, Antti Niemeä, Brian Rafalskia, James Wisniewskia ja Kimmo Timosta. Elokuussa 2013 Zito alkoi työskennellä Columbus Blue Jacketsin organisaatiossa. Kesäkuussa 2015 Zito nimettiin Blue Jacketsin AHL-joukkue Cleveland Monstersin toimitusjohtajaksi. 2. syyskuuta 2020 Zito nimettiin Florida Panthersin toimitusjohtajaksi. Luokka:Yhdysvaltalaiset jääkiekkovaikuttajat Luokka:Vuonna 1964 syntyneet Luokka:Elävät henkilöt
Vasílis Vasilikós

Vasílis Vasilikós (, 18. marraskuuta 1933 Thessaloniki, Kreikka – 30. marraskuuta 2023 Ateena, Kreikka) oli kreikkalainen kirjailija. Vasilikós asui sotilasdiktatuurin aikaan Pariisissa. Palattuaan Kreikkaan hän toimi vuosina 1982–1983 johtajana Kreikan yleisradiossa (ERT). Vasilikós kirjoitti lyhyttä ja pitkää proosaa sekä runoja. Hänen läpimurtoteoksensa on kolmesta novellista koostuva Lehti, Kaivo, Enkeli (1960), joka sai menestystä myös ulkomailla. Hänen pääteoksensa on Z (1966), jonka aiheena on kansanedustaja Grigóris Lamprákisin murha sotilasdiktatuurin aikana 1963. Costa-Gavras ohjasi sen pohjalta elokuvan Z – hän elää. == Suomennetut teokset == * Lehti, Kaivo, Enkeli (To fýllo, To pigádi, T’angéliasma), suom. Matti Miikkulainen, Versum, 1967 (suomennettu ruotsinkielisestä käännöksestä) * Z (Z), suom. Heikki Kaskimies, Versum 1968 (suomennettu ranskankielisestä käännöksestä) * Valokuvat (Oi fotografíes), suom. Heikki Kaskimies, Kirjayhtymä 1972 Sarja: Arena ISBN 951-26-0084-6 (Suomennettu ranskankielisestä teoksesta Les photographies) == Lähteet == Luokka:Kreikkalaiset kirjailijat Luokka:Vuonna 1933 syntyneet Luokka:Vuonna 2023 kuolleet
Lauri Junnila

Lauri Johannes Junnila (11. heinäkuuta 1908 Mynämäki – 31. tammikuuta 1988 Mynämäki) oli suomalainen yrittäjä ja yritysjohtaja, joka sai teollisuusneuvoksen arvonimen.Biografia-sampo: Lauri Junnila Viitattu 28.10.2021. Junnila kävi Turun kansanopiston ja Tampereen teollisuuskoulun ja suoritti teknillisen alan kursseja. Hän työskenteli muun muassa Valtion lentokonetehtaassa ja Osuuskaupan konekorjaamon johtajana Perniössä, kunnes perusti konepajayrityksen Saloon 1949. L. Junnilan Konepaja -niminen yritys muutti Mynämäelle vuoden 1952 lopussa. Yhtiö valmisti monia erilaisia maatalouskoneita, joista tärkeäksi tuotteeksi tuli 1950-luvun puoliväliin mennessä traktorin nostolaitesovitteinen kylvökone. Yrittäjänä Junnila kehitti muitakin koneuutuuksia, kuten sokerijuurikkaiden nostokoneen vuonna 1964. Sen suunnittelu oli vienyt useita vuosia, mutta se syrjäytti kilpailevat ulkomaiset tuotteet Suomessa. Muita yrityksen tuotteita olivat muun muassa perunannostokone ja rivilannoitin. Muovin käyttöä maatalouskoneissa hyödyntämään Junnila perusti 1967 erillisen Teräs-Nailon -yhtiön Uuteenkaupunkiin. Junnila vaikutti merkittävästi paitsi maatalouskoneiden kehittämiseen ja valmistukseen, myös niiden viennin alkamiseen Suomessa. Hän myi yrityksensä Hankkijalle 1981 ja jäi eläkkeelle. Yrityksen viimeinen tanskalainen omistaja lopetti Kongskilde Jukon tuotannon Mynämäellä vuonna 2009. Junnila, joka sai teollisuusneuvoksen arvonimen 1970, oli Mynämäen kunnanvaltuuston jäsen 1965–1976. Hänet tunnettiin myös seurakunnallisista luottamustehtävistään.Kuolleita. Helsingin Sanomat, 6.2.1988, s. s. 20.Mynämäen teollisuusperintö. L. Junnilan konepaja. Viitattu 28.10.2021. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Mynämäen kunnanvaltuutetut Luokka:Vuonna 1908 syntyneet Luokka:Vuonna 1988 kuolleet
Sandra Borch

Sandra Konstance Nygård Borch (s. 23. huhtikuuta 1988 Lavangen) on norjalainen keskustapuolueen poliitikko. Hän oli Norjan tutkimus- ja korkeakouluministeri Støren hallituksessa elokuusta 2023 tammikuuhun 2024. Tätä ennen hän oli saman hallituksen maatalous- ja ruokaministeri. Borch on istunut suurkäräjillä vuodesta 2017. Vuosina 2011–2013 hän oli Norjan keskustanuorten puheenjohtaja. Borch ilmoitti 19. tammikuuta 2024 eroavansa ministerin virasta. Syynä oli hänen gradunsa paljastuminen osin plagioiduksi. ==Muuta== Borch on lyhytkasvuinen. ==Lähteet== ==Aiheesta muualla== * Sandra Borch Norjan suurkäräjien nettisivuilla Luokka:Norjan ministerit Luokka:Norjan maatalousministerit Luokka:Norjalaisten poliittisten nuorisojärjestöjen puheenjohtajat Luokka:Vuonna 1988 syntyneet Luokka:Lyhytkasvuiset henkilöt Luokka:Elävät henkilöt
Astéri (järvi)

Astéri ( eli (Τεχνητή) Λίμνη Αστερίου, (Technití) Límni Asteríou, Astérin tekojärvi) on tekojärvi Peloponnesoksen niemimaalla Kreikassa. Se sijaitsee Akhaian alueyksikössä Dytikí Achaḯan kunnan ja Erýmanthoksen kunnan alueilla. Järvi on muodostettu patoamalla Parapeíros-joki. Astérin tekojärvi rakennettiin Patraksen ja muun läntisen Akhaian vesihuollon turvaamiseksi. Siihen mahtuu noin 50 miljoonaa kuutiometriä vettä. Idean tekojärvestä nosti ensimmäisenä esille Akhaiasta kotoisin ollut Geórgios Papandréou vuonna 1963. Peíroksen–Parapeíroksen padon rakentaminen alkoi vuonna 2006 ja se valmistui vuonna 2020. Tekojärvi muodostettiin tämän jälkeen vuosina 2020–2021. Järvi on saanut nimensä läheisestä Astérin kylästä. Tekojärven alle jäi pieni Tóskesin kylä, josta asukkaat muuttivat pois vuonna 2009. == Lähteet == == Aiheesta muualla == Luokka:Dytikí Achaḯa Luokka:Erýmanthos Luokka:Kreikan tekojärvet Luokka:Peíroksen vesistö
Parapeíros

Parapeíros (), antiikin Teutheas (), on joki Akhaiassa Peloponnesoksen niemimaalla Kreikassa. Se saa alkunsa Erýmanthos-vuorelta ja laskee Peíros- jokeen, jonka sivujoki se on. Joki on padottu, mikä muodostaa Astérin tekojärven. == Lähteet == Luokka:Akhaia Luokka:Kreikan joet Luokka:Peíroksen vesistö
Peíros

Peíros () eli Kamenítsa (Καμενίτσα) eli Nezerítiko (Νεζερίτικο), antiikin Peiros (, ) tai Akheloos (, ), on joki Akhaiassa Peloponnesoksen niemimaalla Kreikassa. Sen pituus on noin 42,6 kilometriä. Joki saa alkunsa Erýmanthos- vuorelta ja laskee Patraksenlahteen lähellä Dytikí Achaḯan kunnan Gialóksen kylää. Peíros on Akhaian vuolain joki. Sen suurin sivujoki on Parapeíros, antiikin Teutheas. Muita sivujokia ovat Serdiní sekä Vorílas eli Mégas Melás. Joen nimen arvellaan tulevan muinaiskreikan sanasta peirō (), ’puhkaista’, sillä se kulkee läpi Erýmanthos-vuorten. Nimet Kamenítsa ja Nezerítiko viittaavat seudun kyliin. Antiikin aikana Peiros virtasi ohi Farain, jossa sitä kutsuttiin nimellä Pieros ().Strabon: Geografika s. 342; Herodotos: Historiateos 1.145; Pausanias: Kreikan kuvaus 7.18.1, 22.1. Strabon kutsuu jokea eräässä kohdassa nimellä Melas ().Strabon: Geografika s. 386. == Lähteet == == Aiheesta muualla == Luokka:Akhaia Luokka:Kreikan joet *
The Punisher

The Punisher voi tarkoittaa seuraavia: * The Punisher (muusikko), muusikko * Tuomari, The Punisher, sarjakuvahahmo ** Rankaisija, vuoden 1989 elokuva ** Tuomari, vuoden 2004 elokuva ** Punisher: War Zone, vuoden 2008 elokuva ** The Punisher, televisiosarja ** The Punisher, vuoden 2004 videopeli ** The Punisher, vuoden 1993 videopeli ** The Punisher War Journal, sarjakuvasarja * Punisher, Phoebe Bridgersin studioalbumi
Bussières (Yonne)

Bussières on kunta Ranskassa Yonnen departementissa Bourgogne-Franche-Comtén alueella. Se sijaitsee noin 18 kilometriä Avallonin kaupungista kaakkoon. Cordoisin kylässä on roomalaisen huvilan jäänteet. Kunnan alueella on 1300-luvun linna Châtelet de Villarnoux. Linna on listattu historiallisten monumenttien luetteloon. Saint-Jean-Baptisten kirkon kellotorni on vuodelta 1526. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Yonnen kunnat
Bussières

Bussières voi tarkoittaa seuraavia: == Maantiede == * Bussières, kunta Ranskassa Côte-d'Orin departementissa * Bussières, kunta Ranskassa Loiren departementissa * Bussières, kunta Ranskassa Puy-de-Dômen departementissa * Bussières, kunta Ranskassa Haute-Saônen departementissa * Bussières, kunta Ranskassa Saône-et-Loiren departementissa * Bussières, kunta Ranskassa Seine- et-Marnen departementissa * Bussières, kunta Ranskassa Yonnen departementissa
Skepastó

Skepastó () eli Kerýneia (Κερύνεια) tai Kerýneio (Κερύνειο) on vuori Peloponnesoksen niemimaalla Kreikassa. Sen korkeus on metriä. Skepastó-vuori sijaitsee Akhaian alueyksikön alueella Kalávrytan kunnan Plataniótissan kylän lounaispuolella. Vuorelta saa alkunsa Kerynítis-joki. == Lähteet == Luokka:Akhaia Luokka:Kreikan vuoret
Vouliagméni (järvi Attikassa)

Vouliagméni ( eli Λίμνη Βουλιαγμένης, Límni Vouliagménis) on järvi siitä nimensä saaneessa Vouliagménin kaupungissa Attikassa Kreikassa. Sen pinta-ala on noin 0,777 hehtaaria. Vouliagméni-järvi, suomeksi ”Vajonnut järvi”, sijaitsee Vári-Voúla-Vouliagménin kunnassa Ymittós-vuoren eteläpäässä Vouliagménin kaupungin etelälaidalla lähellä Saroninlahden rantaa alueella, joka on osa niin kutsuttua Attikan Rivieraa. Ateenan keskustasta on järvelle noin 25 kilometriä. Järvi on noin 50 metrin korkeudella merenpinnasta laskettuna. Sen suurin pituus on noin 140 metriä ja leveys noin 55 metriä. Vouliagméni on karstijärvi ja ollut alun perin maanalainen. Sen nykyinen muoto on syntynyt luolan katon romahdettua arviolta noin vuotta sitten. Järven pohjassa on satojen metrien pituudelta vedenalaisia luolia useassa eri kerroksessa. Vouliagménin vesi on peräisin kuumista lähteistä noin 50–100 metrin syvyydeltä, ja sen veden lämpötila on 22–29 °C ympäri vuoden. Järvi on osa Natura 2000 -aluetta yhdessä muun muassa Ymittós-vuoren kanssa. == Lähteet == == Aiheesta muualla == * Λίμνη Βουλιαγμένης – Lake Vouliagmeni. Järven turismisivusto. Luokka:Kreikan järvet Luokka:Kreikan Natura-alueet Luokka:Vári-Voúla-Vouliagméni
Vouliagméni (järvi Korinthiassa)

Vouliagméni ( eli Λίμνη Βουλιαγμένης, Límni Vouliagménis), antiikin Eskhatiotis (, ), on järvi Korinthiassa Kreikassa. Sen suurin pituus on noin 1,9 kilometriä ja leveys noin 950 metriä, ja pinta-ala noin 1,5 neliökilometriä. Vouliagméni-järvi, suomeksi ”Vajonnut järvi”, on suolavetinen järvi, joka sijaitsee Korintin kannaksen pohjoisosasta länteen Korintinlahteen työntyvällä Loutrákin-Perachóran niemellä lähellä sen kärkeä ja etelärannikkoa. Järven erottaa Korintinlahdesta noin 85 metrin levyinen kannas. Muilta puolilta järvi on vuorten ympäröimä. Kannaksen poikki on tehty kanava. Antiikin aikana Eskhatiotis-järvi sijaitsi lähellä Heraionia. Järvi mainitaan vuoden 391 eaa. Lekhaionin taistelun yhteydessä, sillä Agesilaos sai siellä tiedon Ifikrateen saavuttamasta voitosta.Ksenofon: Hellenika 4.5.6. Kreikkalaisessa mytologiassa kerrotaan, että Gorgo, Megareuksen tytär ja Korinthoksen vaimo, heittäytyi järveen kuultuaan lastensa surmaamisesta. Tästä järvi sai nimen Gorgopis (). Hesykhios tulkitsi tämän Gorgopis-järven samaksi järveksi kuin Eskhatiotis.Hesykhios Aleksandrialainen: Synagōgē pasōn lekseōn kata stoikheion; Etymologicum Magnum, . Toisen, nykytulkinnan mukaan Gorgopis viittaisi kuitenkin muuhun paikkaan lähempänä Megaraa, kuten Megaranlahteen. Aiskhyloksen Agamemnonissa Gorgopis mainitaan yhtenä etappina Troijan tuhosta kertoneen tuliviestin matkalla,Aiskhylos: Agamemnon 302. ja myös sen reittiin sijainti Megaran suunnalla sopisi paremmin. == Lähteet == == Aiheesta muualla == Luokka:Kreikan järvet Luokka:Loutráki-Perachóra-Ágioi Theódoroi
Vouliagméni

Vouliagméni (, transl. myös Vuliagméni; ”Vajonnut”) voi viitata seuraaviin paikkoihin Kreikassa: * Vouliagméni, kaupunki Vári-Voúla-Vouliagménin kunnassa Itä-Attikan alueyksikössä Attikan alueella * Vouliagméni, järvi Attikassa Vouliagménin kaupungissa * Vouliagméni, järvi Korinthiassa
Åke Wassing

Åke Wassing (1919 Simtuna, Västmanland, Ruotsi – 1972) oli ruotsalainen kirjailija ja lauluntekijä. Hän työskenteli myös merimiehenä ja näyttelijänä. Hänen esikoisromaaninsa Dödgrävarens pojke ilmestyi 1958, jolloin hän oli jo tunnettu lauluntekijä. Neliosainen sarja kehityskertomusta syntyi, kun hän kirjoitti sille jatkoa romaanit Slottet i dalen (1960), Grimman (1963) ja Gropen i skogen (1965). Kauko Käyhkö on levyttänyt Wassingin laulun suomennoksen "Nyt on taasen päivä kaunehimmillaan" ("Se nu tittar lilla solen in igen"). Suomennokseen sanat on tehnyt Reino Helismaa salanimellä Aarne Lohimies.Nyt on taasen päivä kaunehimmillaan, fono.fi, viitattu 28.10.2021 Wassingin laulu "Alla kuiskivain kuusten" (Under granarnas blommande kottar) on julkaistu nuottina suomenkielisin sanoin, jotka on tehnyt Eila VuoriAlla kuiskivain kuusten, finna.fi, viitattu 28.10.2021. ==Lähteet== Luokka:Ruotsalaiset kirjailijat Luokka:Ruotsalaiset lauluntekijät Luokka:Vuonna 1919 syntyneet Luokka:Vuonna 1972 kuolleet
The Original High

The Original High on Adam Lambertin kolmas studioalbumi. Se julkaistiin 12. kesäkuuta 2015. == Kappaleet == # # # # # # # # # # # == Lähteet == == Aiheesta muualla == * Luokka:Vuoden 2015 albumit Luokka:Adam Lambertin albumit
Komi-san wa, komyushō desu

Komi-san wa, komyushō desu () on Tomohito Odan manga, johon perustuva anime- versio on alkanut lokakuussa 2021 (englanniksi ). Anime-sovituksen tekijä on OLM Studio. Mangan pohjalta on ilmoitettu tehtävän myös live-näytelty versio, jossa on kahdeksan jaksoa. Mangan julkaisu alkoi vuonna 2016 Weekly Shōnen Sunday -lehdessä. Mangasta on julkaistu 30 tankōbon- kirjaa.https://comics.shogakukan.co.jp/book?isbn=9784098507207 == Juoni == Sarjan päähenkilö on Shōko Komi, josta tulee ensimmäisenä koulupäivänä suosittu kauneutensa vuoksi, mutta jolla on vaikeuksia kommunikoida muiden kanssa. Shōkon vieressä istuva Hitohito Tadano saa selville Komin vaikeudet. Hitohito päättää auttaa Shōkoa tämän tavoitteessa saada sata ystävää ja jotta hän pääsee yli kommunikaatiovaikeuksistaan. == Lähteet == Luokka:2020-luvun anime ja manga Luokka:Mangasarjat Luokka:Animesarjat
Sekasin Kollektiivi

Sekasin Kollektiivi on lukuisten toimijoiden yhteenliittymä, jota koordinoi MIELI Suomen Mielenterveys ry, Suomen Punainen Risti, Setlementtiliitto sekä SOS-lapsikylä. Se koordinoi Sekasin-chat nimistä chat-palvelua ja Sekasin Gaming palvelua. ==Sekasin-chat== Sekasin-chat on valtakunnallinen, laajasti avoinna oleva (ma–pe 9–24, la–su 15–24) 12–29-vuotiaille tarkoitettu keskustelupalvelu, joka tukee mielenhyvinvointia ja mielenterveyden ongelmista selviämistä. Palvelu on ilmainen, anonyymi ja luottamuksellinen. Diagnooseja tai lähetteitä ei tarvita – nuoren oma arvio avun tarpeesta riittää. Vastaajina toimii sosiaali-ja terveydenhuollon ammattilaisia sekä kouluteSekasin Kollektiivittuja vapaaehtoisia lukuisista eri järjestöistä ja seurakunnista. Chatin perusideana on tarjota nuorille tarjota keskusteluapua heitä vaivaavista asioista sekä auttaa nuoria löytämään omia voimavarojaan. Suosionsa seurauksena Sekasin-chat on usein ruuhkautunut ja odotusajat voivat olla pitkiä. Palvelun kävijämäärät kasvavat varsinkin iltaisin ja kesällä. Vuonna 2020 yhteydenottoja Sekasin-chatiin oli yli 170 000. ===Historia=== Sekasin-chat avattiin viikoksi toukokuussa 2016 osana Ylen ja mielenterveysjärjestöjen yhteistä mielenterveyskampanjaa. Osana Sekasin- kampanjaa Yle tuotti samannimisen draamasarjan ja houkutteli somepersoonia kertomaan mielenterveysongelmistansa tarkoituksena rohkaista nuoria käsittelemään asiaa avoimemmin. MIELI Suomen Mielenterveys ry haki loppuvuodesta 2016 rahoitusta toiminnan jatkamiseksi. Rahoitus saatiin Me- säätiöltä Suomen Mielenterveysseuralle vuosille 2017 ja 2018. Mielenterveysseura lähti tällöin koordinoimaan Sekasin-chatia, jonka toimintaa jatkettiin. Aukioloaikoja supistettiin tällöin alkuperäisestä 24/7:stä. Sekasin Kollektiivi perustettiin koordinoimaan Sekasin-chatia alkuvuodesta 2021. Yhteinen visio on, ettei kukaan nuori jää pahan olonsa kanssa yksin. ===Tunnustus=== Terveyden ja hyvinvoinnin laitos myönsi vuonna 2021 Sekasin- chatille Kansanterveyspalkinnon. ==Sekasin Gaming== Sekasin Gaming on Suomen suurin syrjäytymistä ehkäisevä, matalankynnyksen apua tarjoava verkkoyhteisö. Sen tärkein muoto on kohtaamispaikka Discordin Sekasin-palvelimella. Yhteisö on auki 24 tuntia päivässä, ympäri vuoden. Sekasin Gaming tarjoaa nuorille vertaistukea, asiantuntevaa, monipuolista osaamista järjestöyhteistyön kautta ja tukea kaikkiin elämäntilanteisiin. Kaikki palvelut ovat ilmaisia ja anonyymejä. == Lähteet == == Aiheesta muualla == * Sekasin-chat Luokka:Henkinen tuki Luokka:Virtuaaliyhteisöt
Foissy-lès-Vézelay

Foissy-lès-Vézelay on kunta Ranskassa Yonnen departementissa Bourgogne- Franche-Comtén alueella. Se sijaitsee Curejoen varrella, noin 16 kilometriä Avallonin kaupungista lounaaseen. Kunnan alueella sijaitsee Fontaines-saléesin arkeologinen alue, joka ulottuu myös pohjoispuolella olevan Saint-Pèren kunnan alueelle. Alueella on louhittu rautaa neoliittiselta kaudelta lähtien. Roomalaiset perustivat sinne kylpylän 200–100 eaa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Yonnen kunnat
Rakkaudesta kirjaan

Rakkaudesta kirjaan -palkinto on Suomen Messusäätiön vuosina 2001–2021 jakama tunnustus lukemisharrastuksen hyväksi tehdystä työstä. Palkinnon voi saada yksityishenkilö tai yhteisö, joka on pitkään ja ansiokkaasti edistänyt lukemisharrastuksen ja kirjallisuuden asemaa tai muuten tehnyt kirjallisuutta tunnetuksi. Palkinto jaetaan Helsingin kirjamessuilla ja sen arvo on 5 000 euroa. Vuonna 2022 palkinto korvattiin 15 000 euron arvoisella Kirja-alan edistämispalkinnolla. ==Palkitut== * 2001: Putulan kyläkirjasto * 2002: kirkkonummelainen kirjailija, sanataideohjaaja ja kirjastoaktiivi Arja Puikkonen * 2003: lasten ja nuorten valtakunnallinen Netlibris- kirjallisuuspiirien verkosto * 2004: kirjastonhoitaja Emmi Martin * 2005: Voipaalan taidekeskuksen johtaja Maria Laukka * 2006: toimittaja ja kriitikko Ismo Loivamaa * 2007: kuopiolainen kriitikko ja freelance-toimittaja Ritva Kolehmainen * 2008: hämeenlinnalainen äidinkielen lehtori Hilja Mörsäri * 2009: antikvaarisen kirjakaupan K. Ervastin perustaja Kaarle Ervasti * 2010: Tähtivaeltaja-lehden päätoimittaja Toni Jerrman * 2011: kirjallisuusbloggarit: Jessica Andersin, Salla Brunou, Penjami Lehto, Hanna Matilainen ja Hanna Pudas * 2012: Parnasso-lehden päätoimittaja Jarmo Papinniemi * 2013: lukukoira Börje * 2014: kääntäjä Heikki Kaukoranta * 2015: Lastenkirjainstituutti * 2016: kouluneuvos, kirjailija Kirsti Mäkinen * 2017: kirjallisuustoimittaja Seppo Puttonen * 2018: kirjastopedagogi Riikka Utriainen * 2019: Helsinki Lit: Heidi Backström ja Philip Teir * 2020: Seinäjoen kaupunginkirjasto/Lukuliekki-peli * 2021: kirjakauppias Hannu Paloviita Lähde ==Lähteet== Luokka:Suomalaiset kirjallisuuspalkinnot
Riistaveden kirjasto

Riistaveden kirjasto tai Riistaveden lähikirjasto on Kuopion Riistaveden pitäjän Melalahden taajamassa sijaitseva yleinen kirjasto. Se on osa Kuopion kaupunginkirjastoa. Riistavedellä kirjojen lainaus sai alkunsa vuonna 1924 Melalahden vanhalla koululla. Kunnan oma kirjasto perustettiin vuonna 1929, ja lainaustoiminta käynnistyi varsinaisesti saman vuoden marraskuussa. Kesäkuuhun 2023 saakka käytössä ollut kirjastorakennus (Vaarutie 1; koordinatit ) oli rakennettu alkujaan muuhun tarkoitukseen 1920-luvulla. Elokuusta 2023 lähtien Riistaveden kirjasto siirtyi toimimaan uuteen Riistaveden monitoimijataloon, jossa myös Riistaveden yhtenäiskoulu aloitti. Riistaveden aiemmassa Melalahden koulussa (alakoulu), sekä jossain määrin myös Riistaveden koululla (aiempi yläkoulu, nykyinen Riistaveden yhtenäiskoulu) kärsittiin huonosta sisäilman laadusta. Alkukesästä 2020 Kuopion kaupunginhallitus päätti rakennuttaa uudisrakennuksen yhtenäiskoululle aiemman Riistaveden koulun (nykyisen Riistaveden yhtenäiskoulun) tontille. Kesällä 2023 käyttöönotetun uudisrakennuksen yhteyteen rakennettiin palvelukeskus tai uudet tilat ainakin kirjastolle ja nuorisotoimelle. Samalla tavoiteltiin kirjaston aukioloaikojen laajentamista itsepalvelukirjaston avulla. == Lähteet == Luokka:Melalahti (Kuopio) Luokka:Kuopion rakennukset ja rakennelmat Luokka:Kuopion kaupunginkirjasto
Quarré-les-Tombes

Quarré-les-Tombes on kunta Ranskassa Yonnen departementissa Bourgogne-Franche- Comtén alueella. Se sijaitsee noin 19 kilometriä Avallonin kaupungista etelään. Quarré-les-Tombes on saanut nimensä kirkkoa ympäröivistä 112:sta kivisestä sarkofagista. Sarkofageihin on todennäköisesti haudattu 700- ja 800-luvuilla taisteluissa kaatuneita merovigisotilaita. Kirkko on uudelleenrakennettu 1500-luvulla, ja nykyisen asunsa se sai 1800-luvulla. Kylän aukiolla on Pierre Vigoureux'n veistämä muistomerkki alueella toisen maailmansodan aikana toimineen vastarintaliikkeen muistolle. Vuonna 1944 kahdentuhannen maquisin rykmentti vapautti Quarré-les-Tombesin ja Avallonin. Kunta on osa Morvanin luonnonpuistoa (Parc naturel régional du Morvan). Tiedosto:Quarré_les_tombes_eglise_NO_(10).JPG|Saint-Georgesin kirkko Tiedosto:Quarre-les-Tombes-6630-Bearbeitet-P.jpg|Vastarintaliikkeen muistomerkki ==Lähteet== ==Aiheesta muualla== Luokka:Yonnen kunnat
Svensk Presstjänst

Svensk Presstjänst (lyhenne SPT) oli suomalainen ruotsinkielinen uutistoimisto. Se perustettiin vuonna 2017 ja sen omistivat yhdessä KSF Media, HSS Media ja Åbo Underrättelser. Uutistoimistossa työskenteli noin kymmenen toimittajaa ja kielenhuoltajaa. Uutistoimiston rahoituksesta noin 60 prosenttia oli valtion antamaa tukea ja 40 prosenttia asiakkailta saatuja maksuja. Lokakuussa 2021 SPT:n toiminnasta vastaava yhdistys Svensk Presstjänst Rf ilmoitti uutistoimiston lakkauttamisesta saman vuoden lopussa kannattavuusongelmien takia. ==Lähteet== ==Aiheesta muualla== * SPT:n kotisivut Luokka:Entiset suomalaiset uutistoimistot Luokka:Suomenruotsalainen kulttuuri
Drew Houston

Andrew "Drew" W. Houston (/ˈhaʊs.tən/; s. 4. maaliskuuta 1983 Acton, Massachusetts, Yhdysvallat) on amerikkalainen Internetyrittäjä ja online- varmuuskopiointi- ja tallennuspalvelu Dropboxin perustaja ja toimitusjohtaja. Forbesin mukaan hänen nettovarallisuutensa on noin 2,4 miljardia dollaria. Houstonilla oli 24,4 prosenttia äänivallasta Dropboxissa ennen listautumisannin hakemista helmikuussa 2018. == Ura == Houston aloitti opinnot Acton-Boxborough Regional High Schoolissa 1990-luvulla. Myöhemmin hän valmistui tietojenkäsittelytieteestä Massachusetts Institute of Technologysta (MIT), jossa hän oli Phi Delta Theta -veljeskunnan jäsen. Siellä hän tapasi Arash Ferdowsin, josta tuli myöhemmin Dropboxin toinen perustaja ja teknologiajohtaja. Opiskeluaikanaan Houston perusti SAT-kokeisiin valmentavan yrityksen.Houston ja Ferdowsi perustivat Dropboxin vuonna 2007. Houston on tällä hetkellä Dropboxin toimitusjohtaja. Dropbox meni pörssiin vuonna 2018, ja sen osakkeet nousivat ensimmäisenä päivänä yli 35 %. Houston omistaa yli 20 % Dropboxista, tehden hänestä yhtiön suurimman yksittäisen osakkeenomistajan. Helmikuussa 2020 Houston liittyi Metan hallitukseen ja korvasi Netflixin toimitusjohtajan Reed Hastingsin, joka erosi toukokuussa 2019. == Tunnustukset == Business Week nimesi Houstonin yhdeksi "lupaavimmista 30-vuotiaista ja sitä nuoremmista pelaajista", ja Dropboxia on mainostettu Y Combinatorin tähän mennessä menestyneimpänä sijoituksena. Inc.com nimesi Houstonin myös 30 parhaan alle 30-vuotiaan yrittäjän joukkoon ja Dropboxia on kutsuttu Piilaakson 20 parhaan startup-yrityksen joukkoon. Kesäkuussa 2013 MIT kutsui Houstonin puhumaan vuotuisessa aloitusseremoniassaan. Puheessaan Houston antoi seuraavan neuvon: == Yksityiselämä == Houston asuu San Franciscossa, Kaliforniassa. Huhtikuussa 2013 perustettiin FWD.us-niminen edunvalvontaryhmä (tarkoituksenaan lobata maahanmuuttouudistusta ja koulutuksen parantamista) ja Houston mainittiin yhdeksi perustajista. Hän kannatti vuonna 2016 Hillary Clintonia Yhdysvaltain vuoden 2016 presidentinvaaleissa. == Lähteet == Luokka:Yhdysvaltalaiset yritysjohtajat Luokka:Vuonna 1983 syntyneet Luokka:Elävät henkilöt
Sven Palmberg

Sven Bertil Palmberg (27. tammikuuta 1909 Warrington, Englanti – 12. marraskuuta 1993 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.Biografia-sampo: Sven Palmberg Viitattu 29.10.2021. Palmbergin vanhemmat olivat toimitusjohtaja Bertil Palmberg ja Nanny Spoerry ja puoliso Margareta Ståhlhammar. Palmberg tuli ylioppilaaksi Porissa 1928 ja opiskeli Åbo Akademin kemiallis-teknillisessä tiedekunnassa Turussa, mutta siirtyi kesken opintojensa Saksan Darmstadtiin. Siellä hän ei kuitenkaan ehtinyt saada diplomi-insinöörin tutkintoaan valmiiksi ennen sodan alkamista. Suomeen palattuaan hän toimi Palmbergien sukuyhtiön Woikosken teknillisenä johtajana, johon tehtävään hänet oli nimitetty jo 1937. Yrityksen toimitusjohtajaksi hänet nimitettiin 1948, tytäryhtiö Teollisuuskemian toimitusjohtaja hän oli ollut vuodesta 1941. Palmbergin johtamana teollisuuskaasuihin erikoistunut Woikoski kasvoi voimakkaasti, sillä oli tuotantolaitoksia useilla paikkakunnilla Suomessa ja huomattava määrä asiakaspalveluyksiköitä. Vuonna 1970 teollisuusneuvoksen arvonimen saanut Palmberg johti Woikoskea vuoteen 1977. Tämän jälkeen yhtiön toimitusjohtajaksi tuli hänen poikansa Clas Palmberg, kun AGA:n aie Woikosken ostamisesta kariutui välimiesoikeudessa. Sven Palmberg tunnettiin paitsi yritysjohtajana, myös suvussa periytyneestä autoharrastuksestaan. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1909 syntyneet Luokka:Vuonna 1993 kuolleet
Palmberg

Palmberg on muun muassa seuraavien henkilöiden sukunimi: *Albert Palmberg (1831–1916), ahvenanmaalaissyntyinen lääkäri, joka sai professorin arvonimen *Harry Palmberg (1891–1971), suomenruotsalainen kirjailija *Knut August Palmberg (1844–1914), suomalainen insinööri, yrittäjä ja yritysjohtaja *Sven Palmberg (1909–1993), suomalainen yrittäjä, yritysjohtaja ja teollisuusneuvos, Knut August Palmbergin pojanpoika
Elohopea(I)jodidi

Elohopea(I)jodidi (Hg2I2) on elohopea- ja jodidi-ionien muodostama epäorgaaninen ioniyhdiste. Yhdistettä on käytetty orgaanisen kemian synteeseissä ja lääketieteessä. ==Ominaisuudet, valmistus ja käyttö== Huoneenlämpötilassa elohopea(I)jodidi on keltaista tai vihertävää jauhemaista ainetta. Yhdiste hajoaa valon vaikutuksesta. Elohopea(I)jodidi ei liukene veteen, mutta liukenee komplekseja muodostaen jodidi- tai ammoniakkiliuoksiin. Aine on muiden elohopeayhdisteiden tavoin myrkyllistä.Milton Nowak & William Singer: Mercury compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 3.1.2016 Elohopea(I)jodidia valmistetaan saostamalla elohopea(I)nitraatin vesiliuoksesta kaliumjodidilla. :Hg2(NO3)2 \+ 2 KI → Hg2I2 \+ 2 KNO3 Elohopea(I)jodidia on käytetty orgaanisen kemian synteeseissä ja lääketieteessä antiseptisenä aineena. ==Lähteet== Luokka:Elohopeayhdisteet Luokka:Jodidit
Leena Nissilä

Leena Tuulikki Nissilä (o.s. Karhumaa, s. 23. marraskuuta 1969 Paavola) on filosofian tohtori ja Kotimaisten kielten keskuksen johtaja 1.10.2021 lähtien. Nissilä kirjoitti ylioppilaaksi Ruukin lukiosta 1989. Hän opiskeli Oulun yliopistossa ja valmistui humanististen tieteiden kandidaatiksi 1995, filosofian maisteriksi 1997 ja filosofian lisensiaatiksi 2002. Filosofian tohtoriksi hän väitteli suomen kielen alalta niinikään Oulun yliopistossa 3.12.2011. Helsingin yliopisto myönsi Leena Nissilälle suomen kielen dosentin arvon 29.4.2024. ==Lähteet== ==Aiheesta muualla== * Luokka:Fennistit Luokka:Suomalaiset kielitieteilijät Luokka:Vuonna 1969 syntyneet Luokka:Elävät henkilöt
Erik Borg

Holger Erik Borg (24. maaliskuuta 1911 Tornio – 5. joulukuuta 1994 Helsinki) oli suomalainen proviisori ja yritysjohtaja. Hän sai teollisuusneuvoksen arvonimen vuonna 1971.Biografia-sampo: Erik Borg. Viitattu 29.10.2021. Erik Borgin vanhemmat olivat apteekkari, toimitusjohtaja Theodor Johannes Borg ja farmaseutti Elsa Sofia Lönngren ja puoliso vuodesta 1935 farmaseutti Nina Eva Ingeborg Rundman. Farmaseutiksi 1933 valmistunut Borg työskenteli Saksassa, mutta palasi sieltä Suomeen ja osallistui lääkintäupseerina talvisotaan ja jatkosotaan. Proviisoriksi hän valmistui 1945 ja meni töihin ostajaksi lääketehdas Medicaan, jossa hänestä tuli ensin osastopäällikkö, sitten apulaistoimitusjohtaja ja vuonna 1962 toimitusjohtaja. Hän oli samalla Medican emoyhtiön Hesperuksen toimitusjohtaja ja johtokunnan jäsen. Emoyhtiöön kuuluivat lisäksi Medikalis- ja Printal-yhtiöt. Koko konserni ja Medica kehittyvät Borgin johtamina hyvin, ja niiden liikevaihdot kaksinkertaistuivat 1960-luvulla. Tähän vaikuttivat myös menestyksekäs lääkkeiden tutkimus- ja kehitystyö sekä onnistunut lisensiointi. Borgilla oli useita koti- ja ulkomaisia lääkealan luottamustehtäviä, kuten Lääketeollisuusyhdistyksen puheenjohtajuus ja jäsenyys EFTA-maiden lääkealan yhteistyöjärjestön työvaliokunnassa. Hesperus-konserni, joka vuodesta 1974 oli nimeltään Medica- yhtymä, fuusioitui Huhtamäki-yhtiöön 1988. Vuonna 1971 teollisuusneuvoksen arvonimen saanut Erik Borg jäi toimitusjohtajan tehtävästä eläkkeelle 1976. ==Lähteet== Luokka:Suomalaiset yritysjohtajat Luokka:Vuonna 1911 syntyneet Luokka:Vuonna 1994 kuolleet
René Vázquez Díaz

René Vázquez Díaz (s. 7. syyskuuta 1952 Caibarién, Kuuba) on kuubalaissyntyinen ruotsalainen kirjailija. Hän on asunut Ruotsissa vuodesta 1974. Hän kirjoittaa lehtiin kulttuuriaiheista ja on kirjoittanut useita romaaneja, joista on suomennettu esikoisromaani Haaveiden kansa ja pakolaisaiheinen Kavaltajan viimeinen talvi. Hänen puolisonsa on Merja Díaz, jonka kanssa hän on kirjoittanut muutamia kirjojaRené Vázquez Díaz, Världslitteratur, viitattu 29.10.2021. Vázquez Díaz on tutkinut Fredrika Bremerin elämää ja Kuuban-matkaa ja kirjoittanut hänestä romaanin Fredrika i paradis. ==Suomennetut teokset== * Haaveiden kansa (La era ímaginaria, 1986), suom. Erkki Kirjalainen, Helsinki: Otava 1988 ISBN 951-1-09752-0 * Kavaltajan viimeinen talvi (Habia una vez un abuelo, 1988), suom. Leila Ponkala, Helsinki: Otava 1989 ISBN 951-1-10393-8 ==Lähteet== Luokka:Ruotsalaiset kirjailijat Luokka:Kuubalaiset kirjailijat Luokka:Vuonna 1952 syntyneet Luokka:Elävät henkilöt
Limp Bizkit Still Sucks

Limp Bizkit Still Sucks on nu metal -yhtye Limp Bizkitin kuudes studioalbumi. Albumi julkaistiin 31. lokakuuta 2021. == Kappaleet == # # # # # # # # # # # # == Arvostelut == * Kaaoszine: 4/10Limp Bizkitin uusi ”Still Sucks” -albumi on liian aikaisin oksennettu tuotos, jolla on muutama timantti Viitattu 1.11.2021. * Rumba: 6,4/10Limp Bizkit tarvitsee vihaajiaan – arviossa Still Sucks Viitattu 5.11.2021. == Lähteet == Luokka:Vuoden 2021 albumit Luokka:Limp Bizkitin albumit
The Power Within

__NOTOC__ The Power Within on power metal -yhtye DragonForcen viides albumi. Albumi julkaistiin 15. huhtikuuta 2012. == Kappaleet == # # # # # # # # # # == Arvostelut == * Imperiumi: 9/10Dragonforce The Power Within Viitattu 29.10.2021. * Kaaoszine: 7/10Dragonforce – The Power Within Viitattu 29.10.2021. * Soundi: Levyarvio: Lordi koosti itse villin ”kokoelma-albumin” – Dragonforce: The Power Within Viitattu 29.10.2021. == Lähteet == == Aiheesta muualla == * * Luokka:Vuoden 2012 albumit Luokka:DragonForcen albumit
Maximum Overload

__NOTOC__ Maximum Overload on power metal -yhtye DragonForcen kuudes albumi. Albumi julkaistiin 18. elokuuta 2014. == Kappaleet == # # # # # # # # # # (Johnny Cash cover) == Arvostelut == * Desibeli.net: Dragonforce: Maximum Overload Viitattu 27.12.2022. * Imperiumi: 8-/10Dragonforce Maximum Overload Viitattu 29.10.2021. * Kaaoszine: 6/10Dragonforce – Maximum Overload Viitattu 29.10.2021. * Soundi: Levyarvio: Lordi koosti itse villin ”kokoelma-albumin” – Dragonforce: Maximum Overload Viitattu 29.10.2021. == Lähteet == == Aiheesta muualla == * * Luokka:Vuoden 2014 albumit Luokka:DragonForcen albumit
Sviržin linna

Sviržin linna () on linna Sviržissä, Ukrainassa. Ensimmäisen kerran se mainitaan vuonna 1427. Linnan sisällä sijaitsee pieni kirkko, joka on rakennettu vuonna 1546. Turkkilaiset polttivat linnan vuonna 1648 ja myöhemmin se paloi uudelleen vuonna 1914. == Lähteet == == Aiheesta muualla == Luokka:Lvivin alue Luokka:Ukrainan linnat
Country blues

Country bluesilla tarkoitetaan perinteistä akustista bluesia, jossa kitaraa soitetaan sormin. Siinä peukalo soittaa vakaata bassorytmiä ja melodia näppäillään ensimmäisellä tai toisella sormella. Se on pääsääntöisesti voimallista musiikkia, vaikka akustista bluesia soittavat kitaristit lepuuttavat näppäilykäden sivua ajoittain kielillä varmistaakseen, että bassosävelet eivät kajahda liian kuuluvasti. Son House, Leadbelly ja Big Bill Broonzy olivat tämän tyylin mestareita. == Uudet tyylilajit == Country bluesissa yhdistyivät usein gospelista, ragtimesta, hillbillystä ja Dixieland- jatsista saadut vaikutteet, ja se puolestaan vaikutti uusien alueellisten bluestyylien syntyyn. Pohjois- ja Etelä-Carolinan sekä Georgian osavaltioiden alueella Yhdysvalloissa Blind Boy Fuller ja Brownie McGhee loivat Piedmont blues -nimisen tyylin lisäämällä country bluesiin uudenlaisen sorminäppäilytekniikan. Memphisin kaupungissa akustinen blues perustui kannua soittimena käyttäneiden yhtyeiden (engl. jug band) ja vaudeville-teatterin perinteisiin. Sitä esittivät esimerkiksi muusikot Furry Lewis ja Will Shade. Chicagossa country blues-kappaleiden sanoitukset olivat usein humoristisia ja kaksimielisiä. Kepeää tyylilajia kutsuttiin nimellä hokum. Country bluesin toivat Chicagoon sellaiset muusikot kuin Tampa Red, Big Bill Broonzy ja Memphis Minnie, minkä ansiosta siellä myöhemmin syntyi sähkökitaraa ja sähköistä äänenvahvistinta hyödyntänyt Chicago-bluesiksi nimetty bluestyyli. Teksasissa bluesmuusikot kehittivät 1920-30-luvuilla country bluesia suuntaan, jossa soolokitaristi alkoi erottautua rytmikitaristista ja jossa käytettiin slide-kitaraa. Teksasin country bluesia esittäneitä taitavia slide-kitaristeja olivat Lightnin' Hopkins ja Blind Willie Johnson. Country blues sai 1960-luvulla folk bluesin nimellä uutta yleisöä valkoihoisista nuorista aikuisista. == Katso myös == * Delta blues == Lähteet == == Aiheesta muualla. == * https://www.wirz.de/music/rbffrm.htm Luokka:Bluesin tyylilajit
Jean Webster

Jean Webster, oik. Alice Jane Chandler Webster,Webster, Jean, Kirjasampo, viitattu 29.10.2021 (1876 Fredonia, New York, Yhdysvallat – 1916) oli yhdysvaltalainen kirjailija. Hän opiskeli englannin kieltä ja taloustieteitä Vassar Collegessa, josta hän valmistui 1901. Websterin äidinisä oli Mark Twain, jonka vaikutteita hänen tuotannossaan näkyy. Hänen esikoisteoksensa Vehnäprinsessa ilmestyi 1905. Sen tapahtumapaikka on Italia. Hän kirjoitti nuortenkirjoja, joista tunnetuin on Setä Pitkäsääri (1912). Sen jatkoksi ilmestyi Paras vihollinen 1913. ==Suomennetut teokset== * Setä Pitkäsääri (Daddy-Long-Legs), suom. Tyyni Haapanen-Tallgren, WSOY 1918 Sarja: W.S.O.Y:n koululaiskirjasto 43, Nuorten toivekirjasto 66, Riksin sarja 8, Orpotytöt 1 * Paras vihollinen (Dear enemy, 1915), suom. Tyyni Haapanen-Tallgren, WSOY 1919 Sarja: Nuorten toivekirjasto 92, Riksin sarja 40, Orpotytöt 2 * Vehnäprinsessa (Wheat Princess), suom. Annikki Haahti, WSOY 1920 * Patty ja Priscilla (When Patty went to College), suom. Aarne Ylermi, Minerva 1920 Sarja: Patty Wyatt 2 * Jerry: romanttinen aasinajaja (Jerry Junior), suom. WSOY 1923 Sarja: Söderströmin 5 markan sarja, 7 * Peterin vaiheet ja seikkailut (Much Ado About Pete), suom. Esteri Lokka, WSOY 1923 * S:t Ursula-koulun tytöt (Just Patty), suom. Sirkka Rapola, Otava 1936 Sarja: Patty Wyatt 1; Tyttöjen kirjasto, Uusi sarja 12 * Patty korkeakoulussa (When Patty went to College), suom. Sirkka Rapola, Otava 1961 Sarja: Patty Wyatt 2 (uusi suomennos) ==Lähteet== ==Aiheesta muualla== * Jean Webster , Vassar Encyclopedia Luokka:Yhdysvaltalaiset kirjailijat Luokka:Vuonna 1876 syntyneet Luokka:Vuonna 1916 kuolleet
Seututie 563

Seututie 563 on Pohjois-Savon maakunnassa kulkeva seututie. Tie kulkee Pielaveden keskustaajaman läheisyydestä Sammalisenlahdesta Iisalmen Peltosalmelle. Tien vuorokausiliikennemäärät vaihtelevat tuhannen ajon molemmin puolin vuorokaudessa. Nopeusrajoitus tiellä on pääosin 80 kilometriä tunnissa. Seututien 563 kuntoluokka on lähes kaikilla tieosuuksilla hyvä. == Reitti ja tieyhteydet == * Sammalisenlahti (seututie 561) * Heinämäki (yhdystie 16125 ja yhdystie 16115) * Eskelinkoski (yhdystie 16113) * Niskaniemi (yhdystie 16137) * Ruotaanmäki (yhdystie 16120) * Haukilahti (yhdystie 5633 ja yhdystie 5642) * Laidinmäki (yhdystie 16181) * Sourunsalo (yhdystie 16183) * Porosuo (yhdystie 16184) * Itikkasalmi (yhdystie 5640) * Saha (yhdystie 16217) * Peltosalmi (valtatie 5 ja yhdystie 5824) == Lähteet == 563 Luokka:Pielaveden liikenne Luokka:Iisalmen liikenne
Zita

Zita on italialaisperäinen naisen etunimi. Se on pyhimysnimi, joka viittaa 1200-luvulla Toscanan Luccassa eläneeseen ja vuonna 1696 kanonisoituun palvelijattareen. Nimen pohjana saattaa olla ’tyttöä’ merkitsevä italian murresana zita. Toisaalta Zita voi olla myös lyhentymä nimestä Felizitas (latinan Felicitas, ’onni’). Digi- ja väestötietoviraston mukaan Suomessa on vuoteen 2023 mennessä tilastoitu noin 40–50 Zita-nimistä naista. == Tunnettuja Zitoja == * Zita von Bourbon-Parma (1892–1989), Itävalta-Unkarin keisarinna * Zita Görög (s. 1979), unkarilainen näyttelijä ja malli == Lähteet == Luokka:Etunimet
Neuendettelsau

Neuendettelsau on kunta Saksan Baijerin osavaltion Mittelfrankenin hallintopiirissä, Ansbachin piirikunnassa. Kunnan pinta-ala on 33,81 neliökilometriä, ja vuonna 2020 sen väkiluvun arvioitiin olevan 7 936 ihmistä. Neuendettelsaun historia juontaa juurensa myöhäiskeskiajalle. Paikkakunnan merkitys kasvoi ensimmäisen kerran vuonna 1298 mainitun Tetelsaun kartanon rakentamisen myötä. Vuosisatojen ajan Neuendettelsau pysyi pienenä noin 400 asukkaan maaseutuyhteisönä, mutta 1800-luvulla paikka koki syvän muutoksen pastori Wilhelm Löhen ja hänen kollegoidensa työn ansiosta. Vuodesta 1949 eteenpäin Neuendettelsaussa on ollut evankelis-luterilaisen kirkon teologien koulutuslaitos.https://augustana.de/hochschule/geschichte.html == Ystävyyskaupungit == * Treignac, Ranska == Lähteet == == Aiheesta muualla == * Viralliset sivut Luokka:Baijerin kunnat Luokka:Mittelfranken
Luettelo Jamie Lee Curtisin saamista palkinnoista ja ehdokkuuksista

Tämä on luettelo Jamie Lee Curtisin saamista palkinnoista ja ehdokkuuksista. == Elokuva-, televisio- ja musiikkipalkinnot == === Oscar-palkinnot === Vuosi Kategoria Työ Tulos Lähde 2022 Paras naissivuosa Everything Everywhere All at Once === Golden Globe -palkinnot === Vuosi Kategoria Työ Tulos Lähde 1988 Paras naispääosa musikaali- tai komediaelokuvassa Kala nimeltä Wanda 1989 Paras naispääosa musikaali- tai komediasarjassa Anything But Love 1991 Paras naispääosa musikaali- tai komediasarjassa Anything But Love 1994 Paras naispääosa musikaali- tai komediaelokuvassa Tosi valheita 1995 Paras naispääosa minisarjassa tai televisioelokuvassa Heidin aikakirjat 2003 Paras naispääosa musikaali- tai komediaelokuvassa Perjantai on pahin 2015 Paras naispääosa musikaali- tai komediasarjassa Scream Queens 2022 Paras naissivuosa Everything Everywhere All at Once === Bafta-palkinnot === Vuosi Kategoria Työ Tulos Lähde 1983 Paras naissivuosa Vaihtokaupat 1988 Paras naispääosa Kala nimeltä Wanda 2022 Paras naissivuosa Everything Everywhere All at Once 2024 Paras naissivuosa The Last Showgirl === Screen Actors Guild -palkinnot === Vuosi Kategoria Työ Tulos Lähde 1994 Paras naissivuosa Tosi valheita 2022 Paras naissivuosa Everything Everywhere All at Once 2022 Paras näyttelijäkokoonpano Everything Everywhere All at Once === Critics’ Choice -palkinnot === Vuosi Kategoria Työ Tulos Lähde 2019 Paras näyttelijäkokoonpano Veitset esiin – kaikki ovat epäiltyjä 2022 Paras naissivuosa Everything Everywhere All at Once 2022 Paras näyttelijäkokoonpano Everything Everywhere All at Once === Primetime Emmy -palkinnot === Vuosi Kategoria Työ Tulos Lähde 1998 Paras naispääosa minisarjassa tai televisioelokuvassa Nicholas’ Gift 2023 Paras vieraileva naisnäyttelijä komediasarjassa The Bear === Saturn- palkinnot === Vuosi Kategoria Työ Tulos Lähde 1980 Paras naispääosa Kauhun kiskot 1994 Paras naispääosa Tosi valheita 1998 Paras naispääosa Halloween H20 2003 Paras naispääosa Perjantai on pahin 2018 Paras naispääosa Halloween 2019 Paras naissivuosa Veitset esiin – kaikki ovat epäiltyjä === Grammy- palkinnot === Vuosi Kategoria Työ Tulos Lähde 2002 Paras lasten äänikirja The Jamie Lee Curtis Audio Collection == Kunnianosoituksia == * Tähti elo­kuva­urasta Hollywood Walk of Famelle osoitteeseen 6600 Hollywood Boulevard (1998) * Kultainen leijona -kunniapalkinto (2021) == Katso myös == * Jamie Lee Curtisin filmografia == Lähteet == == Aiheesta muualla == * Luokka:Luettelot näyttelijöistä
Elina Backman

Elina Backman (s. 1983) on suomalainen dekkarikirjailija. Backmanin esikoisteos Kun kuningas kuolee ilmestyi vuonna 2020. Se sai Elisa Kirjan Vuoden tulokas 2020 -palkinnon ja Storytelin Vuoden äänikirja -palkinnon Jännitys ja dekkarit -sarjassa. Teoksen käännösoikeudet on myyty yli kymmeneen maahan. Se on ehdolla Ruotsin dekkariakatemian vuoden parhaan käännösdekkarin Martin Beck -palkinnon saajaksi 2021. Backmanin toinen romaani, Kun jäljet katoavat ilmestyi vuonna 2021. Se on itsenäinen jatko-osa Backmanin esikoisteokselle. Kirjoista on tekeillä Aurora Studiosin televisiosarja. Yhteensä teoksia on myyty eri formaateissa yli 50 000 kappaletta. Backman on koulutukseltaan medianomi (Master Of Culture and Arts) ja ratkaisukeskeinen terapeutti. Hän työskentelee luovana johtajana Bauer Media Oy:ssä. Hänen puolisonsa on keräilijä ja antiikkiasiantuntija Oliver Backman. ==Teokset== *Kun kuningas kuolee (Otava, 2020) *Kun jäljet katoavat (Otava, 2021) *Ratkaisematon 1–3: Susanne Lindholmin tapaus, Otava, 2021 (yhdessä Heidi Holmavuon kanssa) * * ==Lähteet== Luokka:Suomalaiset rikoskirjailijat Luokka:Suomalaiset mainonnan suunnittelijat Luokka:Vuonna 1983 syntyneet Luokka:Elävät henkilöt
Pentti Sarkamies

Viljo Pentti Aleksanteri Sarkamies, vuoteen 1936 Siljander (28. elokuuta 1914 Savonlinna – 3. helmikuuta 2003 Turku) oli suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Pentti Sarkamies Viitattu 29.10.2021. Sarkamiehen vanhemmat olivat pankinjohtaja Aleksander Sarkamies, aiemmin Siljander, ja Aini Karoliina Punnonen ja puoliso vuodesta 1939 Anna Kerttu Kuusilehto. Sarkamies tuli ylioppilaaksi 1933 ja valmistui diplomi-insinööriksi Teknillisestä korkeakoulusta 1939. Hän meni sokeriteollisuuden palvelukseen heti valmistuttuaan, toimien ensin Suomen Sokerin tehtaalla Kotkassa kemistinä ja käyttöinsinöörinä vuoteen 1947 ja teknisen johtajana apulaisena 1948, ja sitten vuodesta 1948 vuoteen 1954 Auran sokeritehtaan isännöitsijänä ja teknisenä johtajana Turussa. Vuonna 1952 Sarkamiehestä tuli muiden tehtäviensä ohella myös Naantaliin perustetun Juurikassokerin toimitusjohtaja. Yhtiön päätoiminen toimitusjohtaja hän oli vuodesta 1955 aina vuoteen 1979 asti. Hän kehitti paitsi yrityksen liiketoimintaa ja tuotantoa, myös edisti sokerijuurikkaan viljelyn, korjuun ja käsittelyn tutkimusta ja kehitystä. Sarkamies piti lisäksi tiiviisti yhteyttä juurikkaan viljelijöihin ja hänellä oli useita luottamustoimia. Teollisuusneuvoksen arvonimen hän sai vuonna 1971. Sotilasarvoltaan Sarkamies oli reservin insinöörimajuri (1967).Ihmiset. Kuolleet. Diplomi-insinööri teki uran sokeriteollisuudessa. Teollisuusneuvos Pentti Sarkamies. Helsingin Sanomat, 5.5.2003. (Tilaajille). Viitattu 29.10.2021.Kuka kukin on 1978, s. 869. Viitattu 29.10.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1914 syntyneet Luokka:Vuonna 2003 kuolleet